पर नीतू दे ब्याह् बेल्ले तगर हालात काफी बदली गेदे हे। धर्मचन्द होर सुक्क-म-सुक्की पिनशनी पर आई गेदे हे। चढ़दे गी बंदने आह्लें बाकबकारें हुन मुहांदरें फेरी लेदे हे। रवि ब्होने परैंत लाड़ी दा दाज-दान लेइयै कराये दे मकानै च बक्ख र’वै करदा हा। उसदी लाड़ी बड्डे बब्बै दी धी ही। उसदा जद्दी-पुश्ती उस त्र’ऊं कमरें ते ड्डिढ गिट्ठ सारी रसोई आह्ले घरै च रौह्ने कारण नक्क बढोंदा हा। उसदा स्टैंडर्ड घटी जंदा हा।